Úvodná sekvencia filmov o Jamesovi Bondovi

Úvodná sekvencia filmov o Jamesovi Bondovi (Gun barrel sequence) je charakteristickým znakom série, ktorá otvára veľkú väčšinu filmov z Jamesa Bonda.

Táto predtitulka zobrazuje terč, v ktorom postava Jamesa Bonda kráča z profilu do jeho stredu a potom sa obráti smerom k majiteľovi revolvera. Následne Bond vystrelí do špirály hlavne zbrane čo spôsobí zaliatie obrazovky krvou.

Sekvenciu vytvoril Maurice Binder pre úvodné titulky prvej bondovky Dr. No z roku 1962. V priebehu filmov sa sekvencia vyvíja a ťaží z pokroku v technológii, najmä počítačovej. Je jedným z najviac okamžite rozpoznateľných prvkov franšízy.

 Popis 
Prakticky v každej bondovke vyrobenej spoločnosťou Eon sa sekvencia začína blikaním bielej bodky po obrazovke zľava doprava. Po dosiahnutí pravého okraja rámu sa bodka otvorí a odhalí vnútro hlavne zbrane. Z pohľadu vraha mimo obrazovky kamera sleduje Jamesa Bonda, ako kráča sprava doľava na neutrálnom (zväčša bielom) pozadí. Zrazu zastaví v strede obrazovky, než sa rýchlo otočí ku kamere a vystrelí smerom k nej. Po obrazovke steká červená krv, ktorá predstavuje krvácajúceho strelca. S niekoľkými výnimkami sa hlaveň pištole buď pohybuje zo strany na stranu po obrazovke, potom sa rozpustí na bielu bodku, ktorá sa zvyčajne usadí v rohu alebo jednoducho vybledne na čiernu obrazovku.

 Hudba 
Sekvenciu hlavne pištole tradične sprevádza aranžmán „James Bond Theme“, od Monty Normana.

V každom filme bola použitá trochu iná verzia témy, ktorá často odráža dobu, štýly a miesta. Niektorí skladatelia použili zachovanú James Bond Theme, no iný si ju prispôsobovali a menili. Napríklad Michael Kamen (Povolenie zabíjať) a Éric Serra (Zlaté oko) cítili voľnosť, že môžu výrazne pozmeniť zvyčajné stvárnenie melódie. Kamenova verzia bola orchestrálna, zatiaľ čo Serra využil syntetizátor. Casino Royale má jedinú sekvenciu hlavne, ktorá úplne vynecháva tému „James Bond“, namiesto toho obsahuje úvodné takty „You Know My Name“ od Chrisa Cornella.

 Vzhľad 
Od bondovky Dr. No po Diamanty sú večné, sekvencie hlavne od Boba Simmonsa, Seana Conneryho a Georgea Lazenbyho obsahujú Jamesa Bonda v obleku, kravate a klobúku. Vo svojich prvých dvoch filmoch pokračuje Bond v podaní Rogera Moora v tejto tradícii, ale bez klobúka. Nasledujúce filmy, od Špión, ktorý ma miloval (1977) až po Dnes neumieraj (2002), predstavujú Bonda v čiernom motýlikovi, oblečeného v smokingu. V Casino Royale je James Bond Daniel Craig prvýkrát zobrazený v obyčajnejšom komplete (košeli s otvoreným výstrihom). Bondov oblek sa vracia od Quantum of Solace až do Nie je čas zomrieť.

 Fakty a zaujímavosti 
 V prvých troch bondkovkách je namiesto agenta 007 (Sean Connery) jeho kaskadérsky zástupca Bob Simmons.
 Vo filmoch Quantum of Solace a Skyfall je Gun barrel sekvencia až na konci deja.
 V bondovke Nie je čas zomrieť sa v Gun barrel scéne neobjaví žiadna krv.
 Pri úvodnej scéne filmu V tajnej službe Jej veličenstva, si Lazenby ako jediný Bond kľakne na jednu nohu.

 Referencie 

 Externé odkazy 
 THE JAMES BOND GUN BARREL

 Zdroj 

Kategória:James Bond